Clica

Una clicaCon a variant crica y a variant palatalizada cllica ye una colla de personas que se mueven metendo estrapalucio y fendo estorbo a os de demés, que dan cimbel en un entorno festivo u porque van fendo fiestas cuan os atros no'n van. Tamién s'asocia con personas que no fan fayena denguna, u que son carrilanos y siempre consiguen no haber de treballar como os atros.

Con ixa clica to'l diya gosa estar, clotiando a'l lau d'es cazuelos. BLAS GABARDA, Fernando y ROMANOS HERNANDO, Fernando, Diccionario Aragonés: Chistabín-Castellano; Gara d'Edizions. Zaragoza, 2008. ISBN 978-84-8094-061-0
Que si asentar-se de culos ta l'altar, que si fer corros ta beber en bota, que si firme chuflar y redir... es curas ya no saben ta qué man chirar-se con ixa clica.

A parola tamién puede designar a una colla con malas intencions u que se les ne puede atribuir, de forma real u en base a suposicions y prechudicios, por o suyo aspecto, comportamiento dubdoso u pertenencia a bel grupo social tachau.

Ixes l'habrán feto! Menuda clica son!Veniban una clica de chitanos por as faixas de solano...! Ya puez contar o que miraban.Ixes críos son mala clica, mala clica.

Notas

Referencias

 Se veiga tamién 
Caterva.
Colla.
Cuadrilla.
Pantilla.

Categoría:Substantivos colectivos
Categoría:Peyorativos